पाराग्लाइडिङ विश्वकप सुरु
भीरकोट नगरपालिका–५ को स्वरेक खेलमैदानमा पहिलो नेपाल पाराग्लाइडिङ एक्युरेसी विश्वकप २०१८ बिहीबार सुरु भएको छ  ।
स्याङजा — भीरकोट नगरपालिका–५ को स्वरेक खेलमैदानमा पहिलो नेपाल पाराग्लाइडिङ एक्युरेसी विश्वकप २०१८ बिहीबार सुरु भएको छ  ।नेपाल पाराग्लाइडिङ तथा ह्याङग्लाइडिङ संघ, नेपाल हवाई खेलकुद संस्था र बाबु एड्भेन्चर क्लबको संयुक्त आयोजनाको सुरु प्रतियोगिताको युवा तथा खेलकुदमन्त्री जगतबहादुर विश्वकर्माले उद्घाटन गरे । एसियाली खेलकुदमा नेपालले पाराग्लाइडिङबाट ऐतिहासिक रजत पदक जितेको थियो ।साग तथा एसियाडमै समावेश भइसकेकाले यस खेललाई विशेष महत्त्वपूर्णका साथ अगाडि बढाउनुपर्ने मन्त्री विश्वकर्माले बताए । साहसिक खेलकुदमा राज्यले नीति र बजेटमा ध्यान दिने उनको तर्क थियो ।प्रतियोगितामा २१ देशका १ सय २३ ग्लाइडरले प्रतिस्पर्धा गर्ने भएका छन् । प्रतिस्पर्धा शुक्रबारदेखि सोमबारसम्म स्वरेकको महापुर मैदान र वालिङ–११ डौवाफाँटमा हुने नेपाल पाराग्लाइडिङ संघका महासचिव शैलेन्द्र राउतले बताए ।